ITBP के जवान ने जम्मू में की आत्महत्या, गर्दन पर मिला गोली का निशान  
ITBP के जवान ने जम्मू में की आत्महत्या
गर्दन पर मिला गोली का निशान 
रेल परिसर के निकट वान भवन में पाए गए मृत
भारत तिब्बत सीमा पुलिस (आईटीबीपी) के एक सहायक उप निरीक्षक (एएसआई) ने अपनी सर्विस राइफल से गोली मार कर कथित तौर पर आत्महत्या कर ली. एक पुलिस अधिकारी ने शनिवार को बताया कि सहायक उप निरीक्षक जसवंत सिंह रेल परिसर के निकट वान भवन में शुक्रवार को मृत पाए गए. उनकी गर्दन पर गोली के निशान हैं. प्राथमिक जांच के हवाले से एक अधिकारी ने बताया कि ऐसा माना गया है कि एएसआई ने खुद को अपने सर्विस राइफल से गोली मार ली, जिससे उनकी तुरंत मौत हो गई.
उन्होंने बताया कि कानूनी औपचारिकताएं पूरी करने के बाद शव उनकी यूनिट को सौंप दिया गया है. अधिकारी ने बताया कि सिंह की इकाई हाल में जम्मू-कश्मीर में तैनात होने वाले बलों में शामिल थी. उन्होंने बताया कि एएसआई ने यह भयानक कदम क्यों उठाया, इसकी जानकारी अभी नहीं मिली है. सिंह हिमाचल प्रदेश के रहने वाले थे.